ওয়েব ডেস্ক: নবান্ন উড়িয়ে দেওয়ার হুমকি ফোন ঘিরে চাঞ্চল্য ছড়াল লালবাজারে। গতকাল রাত নটা নাগাদ একশো ডায়ালে ফোন করে হুমকি ফোন আসে লালবাজারের কন্ট্রোল রুমে। এরপরই লালবাজার থেকে তা জানানো হয় হাওড়া পুলিস কমিশনারেটে। পুলিস কমিশনার ডিপি সিংয়ের নেতৃত্বে নবান্নে শুরু হয় জোর তল্লাশি। আনা হয় পুলিস কুকুর, বম্ব স্কোয়াড। পৌছয় দমকলও। নবান্ন ঘিরে ফেলে বিশাল পুলিস বাহিনী। গাড়ি থামিয়েও চলে তল্লাশি। যদিও শেষ পর্যন্ত নবান্নে কিছুই মেলেনি।